ประกันสังคมเผยเตรียมจ่ายเงินเยียวยา 5,000 บาท ให้นักร้อง นักดนตรี ผู้ประกอบอาชีพที่เกี่ยวข้องกับธุรกิจบันเทิงที่ได้รับผลกระทบจากโควิด-19 กลุ่มแรกในวันที่ 29 ธ.ค.นี้ เพื่อมอบเป็นของขวัญปีใหม่
นายบุญสงค์ ทัพชัยยุทธ์ เลขาธิการสำนักงานประกันสังคม แถลงภายหลังการหารือร่วมกับสมาคมดนตรีแห่งประเทศไทยในพระบรมราชูปถัมภ์ หรือสมาพันธ์เครือข่ายคนบันเทิง ที่จดทะเบียนกับกระทรวงมหาดไทยหรือสมาพันธ์เครือข่ายคนบันเทิง ที่จดทะเบียนกับกรมพัฒนาธุรกิจการค้า ว่า ที่ประชุมอนุกรรมการกลั่นกรองรับรองการเยียวผู้ประกันตนตามมาตรา 40 ที่ประกอบอาชีพนักร้องกลางคืนแล้ว โดยนายสุชาติ ชมกลิ่น รัฐมนตรีว่าการกระทรวงแรงงาน จะนำเข้าที่ประชุมคณะรัฐมนตรี (ครม.) ในวันที่ 21 ธันวาคม 2564 ซึ่งผู้ที่ได้รับการเยียวยาต้องเป็นผู้ประกันตนสัญชาติไทยมาตรา 33 มาตรา 39 และมาตรา 40 ที่ทำงานในสถานบันเทิง ผับ บาร์ คาราโอเกะ และผู้ประกอบอาชีพอิสระที่ทำงานเกี่ยวกับธุรกิจบันเทิง ที่ได้รับผลกระทบ ทั้งนี้ เมื่อผ่านการเห็นชอบจาก ครม.แล้ว จะเริ่มจ่ายเงินเยียวยาในวันที่ 29 ธันวาคม 2564 อัตราคนละ 5,000 บาท เป็นเวลา 1 เดือน ผ่านบัญชีธนาคารที่ผูกกับบัญชีพร้อมเพย์กับเลขบัตรประชาชน เบื้องต้นในวันที่ 29 ธันวาคม นี้ จะได้รับก่อนจำนวน 20,000 คนที่อยู่ในระบบประกันสังคมและสมาคมฯ ให้การรับรองแล้ว และจะเร่งรัดให้ครบจำนวน 120,000 คน ที่ได้มีการลงทะเบียนไว้กับสมาคมฯ โดยโครงการเยียวยาจะแล้วเสร็จไม่เกินเดือน มีนาคม 2565 จึงขอให้นักดนตรีและอาชีพที่เกี่ยวข้องทำงานเกี่ยวกับธุรกิจบันเทิง ติดต่อกับสมาคมดังกล่าว เพื่อรับการรับรองและการเยียวยาต่อไปด้านนางสุดา ชื่นบาน อุปนายกสมาคมดนตรีแห่งประเทศไทย ผู้แทนศิลปิน กล่าวขอบคุณรัฐบาลที่เยียวยาให้ 5,000 บาท เพราะศิลปินคนบันเทิง เป็นคนแรกที่ตกงาน แต่จะเป็นกลุ่มสุดท้ายที่ได้รับการเยียวยา สำหรับการเยียวจะมีหลาย โดยรอบแรกในวันที่ 29 ธ.ค.นี้ เพื่อเป็นของขวัญปีใหม่ ส่วนนักร้อง นักดนตรี หรือผู้ทำงานเกี่ยวข้องในธุรกิจบันเทิง รวมถึงกลุ่มศิลปินการแสดงอื่นๆ ไม่ว่าจะเป็นลิเก ตลก นักร้อง นักคนตรีพื้นบ้าน พื้นเมือง ที่ไม่ได้อยู่ในระบบประกันสังคม จะต้องสมัครเป็นผู้ประกันตนมาตรา 40 และได้รับการรับรองจากสมาคมดนตรีแห่งประเทศไทยในพระบรมราชูปถัมภ์ ส่วนกลุ่มผู้ที่เคยขาดส่งเงินสมทบประกันสังคมก็ยังสามารถยื่นเรื่องรับการเยียวได้ให้ติดต่อสมาคมฯ ส่วนกลุ่มศิลปินอายุเกิน 65 ปีที่ไม่เข้าข่ายผู้ประกันตนมาตรา 40 ทางสมาคมฯ จะรวบรวมรายชื่อส่งให้กระทรวงวัฒนธรรมเป็นผู้ดูแลเยียวยาต่อไป สำหรับการเยียวยาในรอบ 2 คือกลุ่มผู้ประกันตนรายใหม่ ที่ทำงานเกี่ยวข้องกับสถานบันเทิงและได้รับผลกระทบ จะต้องสมัครและชำระเงินสมทบเป็นผู้ประกันตนมาตรา 40 ก่อนวันที่ 14 มกราคม 2565 และสมาคมดนตรีแห่งประเทศไทยในพระบรมราชูปถัมภ์ หรือสมาคมเครือข่ายคนบันเทิง ที่จดทะเบียนกับกระทรวงมหาดไทย หรือสมาพันธ์เครือข่ายคนบันเทิง ที่จดทะเบียนกับกรมธุรกิจการค้า จะต้องรับรองภายในวันที่ 28 มกราคม 2565